Posjet učenika u sklopu pilot projekta "Poziv hrabrosti – mladi i vatrogastvo – partnerstvo budućnosti"
2026-03-26 09:30 - 11:00 (Europe/Zagreb) | Državna vatrogasna škola Zagreb, Ksaverska cesta 107, Zagreb, 10000
Posjet učenika s područja VZŽ Bjelovarsko-bilogorske u sklopu projekta “Poziv hrabrosti – mladi i vatrogastvo – partnerstvo budućnosti”.
Projekt je nastao iz potrebe da se mladi u gradu Garešnici i okolici usmjere prema vatrogasnom pozivu.
Namjena projekta je jačanje suradnje u lokalnoj zajednici, povećanje interesa mladih za zvanje vatrogasca, privlačenje kandidata za Državnu vatrogasnu školu, jačanje DVD-ova novim članovima i
stvaranje modela primjenjivog u drugim gradovima RH.

Posjet učenika OŠ Antun Mihanović, Zagreb
2026-04-21 09:00 - 10:30 | Državna vatrogasna škola Zagreb, Ksaverska cesta 107, Zagreb, 10000
Posjet učenika drugih razreda Osnovne škola Antun Mihanović iz Zagreba organiziran je s ciljem upoznavanja djece s važnim aspektima odgovornog ponašanja i protupožarne kulture.
U sklopu posjeta učenici će imati priliku naučiti kako se odgovorno ponašati u slučaju opasnosti te steći osnovna znanja o prevenciji požara. Također će se upoznati s načinom rada Državne vatrogasne škole, njezinom ulogom u obrazovanju vatrogasaca te opremom i tehnikama koje se koriste u svakodnevnim intervencijama.

Radionica The state of the Art in Firefighting with an Emphasis on Wild Fires
2026-05-05 08:00 - 2026-05-07 17:00 | Vučevica, Vučevica, Croatia (Local Name: Hrvatska)
Radionica The state of the Art in Firefighting with an Emphasis on Wild (forest) Fires. U organizaciji RACVIAC – Centra za sigurnosnu suradnju. Radionica se u suradnji sa Sveučilištem u Splitu i Hrvatskom vatrogasnom zajednicom, održava od 05. do 07. svibnja 2026. godine u nastavnom regionalnom središtu za osposobljavanje operativnih snaga sustava vatrogastva VACETRAS u Vučevici, Zvonimirova bb, Split, Republika Hrvatska.
Cilj radionice je predstaviti trenutno stanje, najnovija dostignuća i pristupe u gašenju divljih šumskih požara. Okupit će stručnjake iz područja kriznog upravljanja i vatrogastva iz država jugoistočne Europe, predstavnike vladinih i nevladinih organizacija, kao i članove akademske zajednice. Osim teoretskog dijela, radionica će pružiti priliku za prikaz kapaciteta nastavnog središta u Vučevici, kao i demonstraciju sposobnosti snaga sustava vatrogastva Republike Hrvatske te će međunarodnom auditoriju biti predstavljen izvrstan primjer hrvatske prakse koordiniranog djelovanja u uvjetima elementarnih nepogoda kao što su požari.

Posjet predstavnika DVŠ Vatrogasnoj školi u Tirolu
2026-05-18 08:00 - 2026-05-20 17:00 | Vatrogasna škola Tirol Telfs, Florianistraße 1, Telfs, Tirol, 6410, Austria
U Telfsu, u sjedištu Vatrogasne škole austrijske pokrajine Tirol, u svibnju će se održati osposobljavanje u kojem će sudjelovati i vatrogasni instruktori iz DVŠ.
U sklopu programa predviđeno je i potpisivanje Sporazuma o suradnji tirolske Vatrogasne škole i DVŠ.

Skupština Europskog saveza vatrogasnih škola
2026-05-19 08:00 - 2026-05-21 17:00 | Ostrava, Ostrava, Czech Republic
U Ostravi se održava konferencija vatrogasnih škola Europe, asocijacije škola koje su nosioci obrazovanja vatrogasaca u 29 zemalja EU, a čiji je član i DVŠ.

Dan otvorenih vrata Državne vatrogasne škole
2026-05-27 10:30 - 14:00 | Ksaverska cesta 107, Zagreb
Pozivamo vas da nam se pridružite 27. svibnja na Danu otvorenih vrata Državne vatrogasne škole!
Posjetitelje očekuju:

pokazne vježbe
brojne aktivnosti i sadržaji za djecu
upoznavanje rada i školovanja vatrogasaca
prezentacija vatrogasne opreme i vozila

Dođite i saznajte kako izgleda obuka vatrogasaca te kako se stječu znanja i vještine za ovu odgovornu i zahtjevnu profesiju.

Državna vatrogasna škola otvara vrata građanima

PROGRAM - 150. OBLJETNICA HRVATSKE VATROGASNE ZAJEDNICE
2026-06-07 09:30 - 12:30 | Koncertna dvorana Vatroslav Lisinski Zagreb, Trg Stjepana Radića 4,, Zagreb, 10000, Croatia (Local Name: Hrvatska)
Hrvatska vatrogasna zajednica obilježava 150. obljetnicu djelovanja velikom proslavom koja će se održati 7. lipnja 2026. u Koncertnoj dvorani Vatroslav Lisinski u Zagrebu.
Svečanost započinje na prostoru ispred Koncertne dvorane Vatroslava Lisinskog od 09:30 do 12:30 sati kao Dan otvorenih vrata Hrvatske vatrogasne zajednice.

Program osposobljavanja za specijalnost „Navođenje protupožarnih zrakoplova"
2026-06-16 08:00 - 2026-06-18 17:00 | Državna vatrogasna škola Zagreb, Ksaverska cesta 107, Zagreb, 10000
Osposobljavanje će se provesti u Državnoj vatrogasnoj školi u Zagrebu, 16. – 18. lipnja 2026. te 24. – 25. lipnja 2026. u Zemuniku, Vojarna „Pukovnik Mirka Vukušić”.

Podjela svjedodžbi Šk.god.2025/2026 - Split
2026-07-06 11:00 - 12:00 | Vučevica, Vučevica, Croatia (Local Name: Hrvatska)

Podjela svjedodžbi Šk.god.2025/2026 - Zagreb
2026-07-07 12:30 - 13:00 | Državna vatrogasna škola Zagreb, Ksaverska cesta 107, Zagreb, 10000

Podjela svjedodžbi Šk.god.2025/2026 - Rijeka
2026-07-09 10:00 - 11:30 | Šapjane, Šapjane 49, 51211 Matulji., Matulji, Primorsko-goranska županija, 51211

Podjela svjedodžbi Šk.god.2025/2026 – Osijek
2026-07-10 10:00 - 11:00 | Odjel DVŠ Osijek, I. G. Kovačića 2, Osijek, Croatia (Local Name: Hrvatska)

16. međunarodni jesenski stručni skup HVZ - Vučevica
2026-10-22 - 2026-10-24 | Vučevica, Vučevica, Croatia (Local Name: Hrvatska)
Stručni skup održat će se od 22. do 24. listopada u Vučevici

Hrvatska vatrogasna zajednica (HVZ), Vatrogasna zajednica Splitsko-dalmatinske županije (VZ SDŽ) i Vatrogasni centar za edukaciju i tehnološki razvoj Split (VACETRAS) organiziraju 16. međunarodni jesenski stručni skup Hrvatske vatrogasne zajednice koji će se održati od 22. do 24. listopada 2026. godine u Vučevici, u prostorima Vatrogasnog centra za edukaciju i tehnološki razvoj Split (na lokaciji: Zvonimirova 10B, 21202 Vučevica).
Partner ovogodišnjeg stručnog skupa jest Vatrogasna zajednica Austrije – Österreichischer Bundesfeuerwehrverband (ÖBFV).
